proxectonos/corpus_dominio_legal_administrativo_tmp huggingface dataset:
NOTIFICACIÓN DE TRÁMITE DE AUDIENCIA PREVIO O. E.: 77/2011 A XOXÉ MOLEDO SANTIAGO.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 30/03/2015)

En relación coa denuncia que se referencia na cabeceira deste escrito, dáselle coñecemento do seguinte: 1º.- O día 16/09/2013 O arquitecta xefe da OTAP emite informe que se achega copia ó interesado. Segundo o disposto no art.199.1 da Lei 9/2002, de 30 de decembro, de ordenación urbanística e protección do medio rural de Galicia, e arts.24 e 26 do Decreto 28/1999, de 22 de xaneiro, polo que se aproba o regulamento de disciplina urbanística para o desenvolvemento e aplicación da Lei do solo de Galicia, é obriga dos propietarios dos terreos, urbanizacións de iniciativa particular e edificacións mantelos en condicións de seguridade, salubridade e ornato público, con suxeición ás normas sobre protección do medio ambiente e do patrimonio histórico. O art.199.2 da citada lei do solo galega determina que os Concellos ordenarán de oficio ou por instancia de calquera interesado, mediante o correspondente expediente e logo da audiencia dos interesados, a execución das obras necesarias para conservar aquelas condicións, con indicación de prazo de realización. Xa que logo, por medio do presente oficio, ó abeiro dos arts.27 do Decreto 28/1999 e 84 da Lei 30/92, do réxime xurídico das administracións públicas e do procedemento administrativo común, trámite de audiencia e vista no expediente durante un prazo de 10 días (dez), contados a partir da notificación do presente co fin de que poida examinalo a presentar as alegacións que estime procedentes en defensa dos seus dereitos e intereses, con carácter previo á orde de execución á que haxa lugar en dereito. Pontevedra, 11 de decembro de 2014.—O Tte. Alcalde Área De Urbanismo, Edwin Luis Icardo Sekkali.
APROBACIÓN DO PADRÓN DA TAXA DE AUGA POTABLE 3ª TRIMESTRE DE 2015.
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 19/10/2015)

Asunto: Aprobación Padrón Taxa de auga potable, rede de sumidoiros, canon da auga e coeficiente de vertedura, 3º trimestre 2015 Aprobado por Resolución de Alcaldía núm.469/15 de data 8 de outubro o Padrón da Taxa de auga potable, rede de sumidoiros, canon da auga e coeficiente de vertedura elaborado por Viaqua Gestión Integral de Aguas de Galicia, S. A. U. e correspondente ao 3º trimestre do ano 2015, Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas do Concello e nas de Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP Soutomaior, a 8 de outubro de 2015.—O Alcalde, Agustín Reguera Ocampo.
INCOACIÓN DE EXPEDIENTES SANCIONADORES
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 29/01/2015)

De conformidade co disposto no artigo 59.5 da Lei 30/1992, de 26 de novembro, de réxime xurídico das administracións públicas e procedemento administrativo común, notifícase incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade, ás persoas ou entidades que se indican, ao non ser posible realizar a notificación, logo de intentala no enderezo que figura no rexistro de vehículos ou no de condutores e infractores, feito do que se ten constancia no expediente. A sanción poderá facerse efectiva cunha reducción do 50 por cento sobre a contía correspondente consignada no boletín de denuncia polo axente ou, no seu defecto, na notificación posterior de devandita denuncia, sempre que devandito pagamento se efectúe dentro dos 20 días naturais seguintes a aquel no que teña lugar a citada notificación, por un dos seguintes medios: Cando un condutor sexa sancionado en firme en vía administrativa pola comisión dalgunha das infraccións graves ou moi graves relacionadas na LSV, os puntos que corresponda descontar do crédito que teña no seu permiso ou licenza de condución quedarán descontados de forma automática e simultánea no momento no que se proceda á anotación da citada sanción no Rexistro de condutores e infractores, quedando constancia en devandito Rexistro do crédito total de puntos de que dispoña o titular da autorización Para consultar o seu saldo de puntos pode facelo en www.dgt.es Se non formula alegacións nin abona o importe da multa no prazo de 20 días naturais, a denuncia correctamente notificada surte efecto de acto resolutorio do procedemento. Isto supón que, agás nas excepcións recollidas no artigo 81.5 da LSV, non se ditará resolución sancionadora e se procederá á execución da sanción aos 30 días naturais dende a notificación da denuncia, quedando entón aberta a vía contencioso-administrativa. Vencido o prazo de 15 días naturais seguintes á data da firmeza da sanción sen satisfacer a multa, o seu cobro se levará a cabo polo procedimento de constrinximento (artigo 90 da LSV). ART = Artigo; RGC = Regulamento Xeral de Circulación; LSV = Lei de Seguridade Viaria (RDL 339/1990 modificado pola Lei 6/2014; PTOS = Puntos Relación de suxeitos a que se refire este Edicto: O Grove, 28 de novembro de 2014.—O Concelleiro de Tráfico e Seguranza Cidadá
APROBACIÓN DEFINITIVA DA MODIFICACIÓN DO ANEXO DA ORDENANZA FISCAL REGULADORA DA TAXA POR SERVIZOS DE MATADOIROS, LONXAS E MERCADOS
ADMINISTRACIÓN LOCAL — Municipal — Tomiño (Ordenanzas e Regulamentos, 29/12/2015)

1.—O Concello de Tomiño na súa sesión do pasado 6 de novembro de 2015, adoptou con carácter provisional a modificación do Anexo da Ordenanza Fiscal reguladora da Taxa por servizos de matadoiros, lonxas e mercados, así como carrexa de carnes, se houbera que empregarse dun xeito obrigatorio, e servizos de inspección en materia de abastos, incluída a utilización de medios de pesar e medir, co texto que se acompañan no ANEXO.2.—Os citados acordos provisionais, foron expostos ao público no taboleiro de anuncios deste Concello, BOP de 13 de novembro de 2015 durante o prazo de 30 días hábiles, a fin de que os interesados puideran examinar o expediente e presentar as reclamacións que estimen oportunas.3.—Durante o mencionado prazo non foron presentadas alegacións nin reclamacións, polo que de conformidade coas disposicións vixentes os acordos provisionais enténdense definitivamente adoptados, publicándose o texto íntegro dos mesmos no BOP e entrando en vigor coa citada publicación.5. Mercado de Tomiño: Taxa mensual: 7,05€ * nº de m².”
EXPTE. IN407A 2014/179-4. ELECTRA ALTO MIÑO, S. A., SOLICITA AUTORIZACIÓN PARA AMPLIACIÓN DE POTENCIA CT PARDERRUBIAS-MACEIRA 2
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 15/01/2015)

Resolución do 11 de decembro de 2014 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de Salceda de Caselas (expediente IN407A 2014/179-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo ll, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pota que aproba o procedemento de autorización administrativa de construción, DOG n° 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 11 de decembro de 2014.—O Xefe Territorial, Ignacio Rial Santomé.
SOLICITUD LICENCIA DE SANITEX SL PARA OBRA DE CENTRO DE COIDADOS BUCODENTAIS
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 29/04/2015)

En cumprimento do disposto no art.8.3 do Decreto 133/2008, do 12 de xuño, polo que se regula a Avaliación de Incidencia Ambiental, sométese a información pública o expediente polo que a mercantil SANITEX, SL solicita licenza de obra e de actividade para Centro de Coidados Bucodentais, na rúa República Arxentina, nº 24-baixo, parroquia de Tomiño, deste termo municipal, co fin de que todas as persoas que se consideren afectadas dalgún modo polo actividade poidan examinar o proxecto presentado e realizar as observacións que consideren oportunas, presentándoas por escrito no rexistro xeral deste concello, no prazo de vinte (20) días que comezará a contar desde o día seguinte ó da publicación deste anuncio no Diario Oficial de Galicia e no Boletín oficial da Provincia de Pontevedra. Tomiño, a 13 de abril de 2015.—A Alcaldesa, Sandra González Álvarez.
SUBVENCIÓNS A CLUBS E ENTIDADES DEPORTIVAS NO MES DE XUÑO
ADMINISTRACIÓN LOCAL — Provincial — Deputación Provincial (Subvencións, 13/07/2015)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2015, publícanse as subvencións concedidas no mes de xuño, polo Servizos de deportes da Deputación Provincial: Pontevedra, a 8 de xullo de 2015.—O Presidente.—O Secretario.
LICITACIÓN PARA A CONTRATACIÓN DO SUBMINISTRO "EQUIMAMENTO E MELLORA DO TEATRO PRINCIPAL"
ADMINISTRACIÓN LOCAL — Municipal — Estrada, A (Contratos administrativos, 27/03/2015)

Tanto a Memoria coma o Prego de Prescripcións Técnicas e o de Clausulas Administrativas Particulares atópanse a disposición dos interesados no Perfil do Contratante da páxina web do Concello da Estrada (www.aestrada.com). Información relativa aos Pregos de Cláusulas Administrativas Particulares poderá obterse na Secretaría do Concello. O día e hora da apertura pública das ofertas será anunciado previamente polo Concello mediante publicación de anuncio no Perfil do Contratante. Sen prexuízo doutros que lle puideran corresponder, serán por conta do adxudicatario os gastos de publicación que puidera xerar o procedemento. A Estrada 18 de febreiro de 2015.—O Alcalde, José C. López Campos.
CONVOCATORIA PLENO EXTRAORDINARIO DE 29 DE DECEMBRO DE 2015.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 29/12/2015)

No uso das facultades que teño conferidas nos artigos 34.1, c) da Lei 7/85, de 2 de abril, Reguladora das Bases do Réxime Local, e 61.4 e 5 do RD 2568/86, de 28 de novembro, e ó amparo do artigo 46.2. a) da citada Lei 7/85, veño a convocar pola presente á sesión extraordinaria (en substitución da ordinaria de decembro) do Pleno da Deputación Provincial, ás doce horas (12,00) do día 29 de decembro de 2015 (martes), para tratar da seguinte Pontevedra, 23 de decembro de 2015.—A Presidenta.—O Secretario.
EMPRAZAMENTO A INTERESADOS EN PROCEDEMENTO XUDICIAL, INTERPOSTO POR D. ELADIO DOMÍNGUEZ CARRERA.
ADMINISTRACIÓN LOCAL — Municipal — Covelo, O (Outros documentos, notificacións e informacións públicas, 18/02/2015)

O Sr. Alcalde, en Decreto de data 2 de febreiro de 2015, en relación co recurso contencioso-administrativo ante o Xulgado do Contencioso-Administrativo nº 2 de Pontevedra, (procedemento 381/2014), interposto por D. Oscar Abel Usart Senzano, ACORDOU: “DECRETO DE PERSOAMENTO EN PROCEDEMENTO CONTENCIOSO-ADMINISTRATIVO NUMERO 381/2014 INTERPOSTO POR Oscar Abel Usart Senzano E REMISIÓN DO EXPEDIENTE ADMINISTRATIVO Con data 26 de decembro de 2014 recibiuse oficio do Xulgado do Contencioso-Administrativo nº 2 de Pontevedra, sobre Procedemento Ordinario 381/2014 interposto por Oscar Abel Usart Senzano contra o Concello de Covelo. En consecuencia, en base ó disposto no artigo 21. i) da Lei de Bases de Réxime Local, por razóns de urxencia, resolvo: 1) Que o Concello se persoa no procedemento contencioso-administrativo numero 381/2014 interposto por Oscar Abel Usart Senzano contra Resolución do Concello de Covelo, a través do letrado D. SADA MACHKOUR MORANA VILA e os procuradores con poder suficiente outorgado ó efecto. Facultase ós referidos Procuradores de conformidade co disposto no artigo 25 da Lei de Axuizamento Civil para a renuncia, a transacción, o desistimento, o allanamento, o sometemento a arbitraxe e para realizar as manifestacións que estime convenientes que poidan comportar sobreseimento do proceso por satisfacción extraprocesal ou carencia sobrevenida de obxecto.2) Deste Decreto se dará conta ó Pleno na primeira sesión que se celebre.3) A remisión, conforme ó disposto no artigo 61 da Lei Reguladora da Xurisdicción Contencioso-administrativa, do expediente completo de referencia.4) De conformidade co propio requirimento efectuado por dito Tribunal referente ó emprazamento a cantos no expediente referenciado aparezan como interesados excepto o recorrente ou recorrentes, que se efectúe o emprazamento de tódolos interesados para que poidan comparecer e persoarse en autos mediante Procurador con asistencia de Letrado ou valéndose solo de Avogado con poder ó efecto no prazo de NOVE (9) días, debéndose incorporar ó expediente estas notificacións para o emprazamento, segundo dispón o artigo 64 da Lei da Xurisdicción Contencioso-Administrativa, reformada pola Lei 10/1992 de 30 de abril. O mando e asino en Covelo, 15 de xaneiro de 2015” O que se fai público como emprazamento ós posibles interesados para que poidan comparecer e persoarse en autos conforme ó artigo 49 da Lei 29/1998, do 13 de xullo, reguladora da Xurisdicción Contencioso-Administrativa. Covelo, 4 de febreiro de 2015.—O Alcalde, Juan Pablo Castillo Amigo.
APROBACIÓN DEFINITIVA MODIFICACIÓN DE CRÉDITO Nº 59/15
ADMINISTRACIÓN LOCAL — Municipal — Gondomar (Presupostos e cadros de persoal, 06/11/2015)

En cumprimento do artigo 169.1, por remisión do 177.2, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, queda automáticamente elevado a definitivo o Acordo plenario de aprobación inicial do Concello de Gondomar, adoptado en data de 17 de setembro de 2015, sobre Transferencia de Crédito entre partidas de distinta área de gasto por importe de 38.958,17 €, que se fai público resumido por capítulos: O que se publica para os efectos previstos na lexislación citada, facendo constar que contra a aprobación definitva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. En Gondomar, a 26 de outubro de 2015.—O Concelleiro Delegado de Economía e Facenda, Pauliño del Río Iglesias.
EXPOSICIÓN PÚBLICA DA CONTA XERAL 2014
ADMINISTRACIÓN LOCAL — Municipal — Nigrán (Presupostos e cadros de persoal, 31/07/2015)

Informada pola Comisión Especial de Contas o día 22 de xullo de 2015 a Conta Xeral do Concello de Nigrán correspondente ao ano 2014, cumprindo o establecido no artigo 212.3 do Real Decreto Lexislativo 2/2004 de 5 de marzo, polo que se aproba o texto refundido da Lei reguladora das facendas locais, exponse ao público a Conta citada polo prazo de quince días e oito mais durante os que os interesados poderán presentar reclamacións, reparos ou observacións á Conta Xeral. Nigrán, a 23 de xullo de 2015.—O Alcalde, Juan A. González Pérez.
DH. W36.50193. SOLICITUDE DO CONCELLO DE CUNTIS PARA AUTORIZACIÓN DE OBRAS PARA MELLORA DE VIAIS E PISTAS POLIDEPORTIVAS NO LUGAR DE TRASPONTE, PARROQUIA DE CEQUERIL, CUNTIS
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 25/11/2015)

O Concello de Cuntis, con DNI P3601500F e enderezo Praza da Constitución 4, solicita de Augas de Galicia co CIF: Q1500378C, a autorización de obras no lugar de Trasponte, parroquia de Cequeril (Santa María), Concello de Cuntis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.50193. As obras solicitadas consisten na mellora do vial Trasponte-Cuntis, nunha lonxitude de 900 m, mediante a pavimentación con dobre regra asfáltica. O treito do vial situado en zona de policía do rego de Calvos, ten as coordenadas seguintes: O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cuntis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 6 de outubro de 2015.—O Xefe da Área de Autorizacións e Concesións, Eduardo Henrique Escarpa Gil de Montes.
IN407A 2015/107-4. PETICIÓN DE UNIÓN FENOSA DISTRIBUCIÓN SA DE AUTORIZACIÓN ADMINISTRATIVA E DE DECLARACIÓN DE UTILIDADE PÚBLICA, EN CONCRETO, DA INSTALACIÓN ELÉCTRICA LMT CII804 DO CT DONÓN AO TRAMO CII8040644-REFORMA CT DONÓN
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 31/07/2015)

Ós efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida Fernández Ladreda 43, 36003 Pontevedra, no prazo de trinta días, a partir da última publicación ou notificación individual. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacions por razón do disposto no artigo 145 do Real decreto 1955/2000 anteriormente citado. Así mesmo, e no mencionado prazo, poderase examinar nesta xefatura territorial o proxecto da instalación. Finca 1.—Municipio: Cangas; referencia catastral: 36008A006004210000JA, polígono 6, parcela 421; titular: descoñecido; afección: 1 m2 de solo para un apoio. Pontevedra, 2 de xullo de 2015.—O xefe territorial, Ignacio Rial Santomé.
SUPRESIÓN DE PREZO PÚBLICO E DERROGACIÓN DE ORDENANZA FISCAL DO SERVIZO DE TRANSPORTE DENDE O CONCELLO ATA A PISCINA DOUTRO CONCELLO
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 22/09/2015)

A Xunta de Goberno Local na sesión ordinaria de 11 de setembro de 2015 adoptou o seguinte acordo: Soutomaior, a 11 de setembro de 2015.—O Alcalde, Agustin Reguera Ocampo.
RESOLUCIÓN PRESIDENCIAL APROBANDO LA LISTA DE ASPIRANTES ADMITIDOS E EXCLUÍDOS EN EL PROCESO DE SELECCIÓN DEL PUESTO DE OPERARIO ESPECIALISTA CONDUCTOR DE BRIGADAS. BOLSA DE EMPLEO
ADMINISTRACIÓN LOCAL — Provincial — Deputación Provincial (Persoal, oposicións, 26/01/2015)

A deputada delegada en materia de Persoal, en virtude das competencias delegadas da Presidencia, ditou a seguinte “De conformidade co disposto na base V da convocatoria publicada no Boletín Oficial da Provincia de Pontevedra (BOPPO) núm.241, de 15 de decembro de 2014, destinada a constituír unha bolsa de emprego para a contratación laboral temporal de diverso persoal para a Deputación de Pontevedra, RESOLVO aprobar a lista provisional de aspirantes admitidos e excluídos no proceso de selección do posto de operario especialista condutor de brigadas que figura como anexo I desta resolución, sinalando as causas de exclusión, que se publicará no BOPPO e se expoñerá no taboleiro de anuncios do organismo provincial. Tanto os aspirantes excluídos coma os omitidos, por non figuraren nas relacións de admitidos, disporán dun prazo de cinco días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e a de realización do primeiro exercicio, que se publicará no BOPPO e no taboleiro de anuncios da institución provincial”. Pontevedra, 20 de xaneiro de 2015.—A deputada delegada.—A secretaria acctal.
LICITACIÓN DA OBRA "ACONDICIONAMENTO E. P. 9401 TRAMO MOSTEIRO-ARCOS (MEIS)"
ADMINISTRACIÓN LOCAL — Provincial — Deputación Provincial (Contratos administrativos, 08/07/2015)

a. Organismo: Deputación Provincial de Pontevedra. b. Dependencia que tramita o expediente: Servizo de Contratación, Facenda e Patrimonio. A execución da obra “acondicionamento E. P. 9401 tramo Mosteiro-Arcos (Meis)”, con orzamento de licitación de 295.020,84 euros, máis 61.954,38 euros correspondentes ó IVE. Plazo de execución: Catro meses. a. Tramitación: ordinaria. b. Procedemento: aberto. Definitiva do 5% do prezo de adxudicación excluído o IVE. Non se necesita. a. Entidad: Servizo de Contratación da Deputación Provincial de Pontevedra. b. Domicilio: Avda. de Montero Ríos, s/n c. Localidade y código postal: Pontevedra 36002. d. Teléfono: 986804100. e. Telefax: 986804126. f. Páxina web: www.depontevedra.es. a. O prazo para a presentación de ofertas será de vinteseis días naturais contados a partir do seguinte ó da publicación de este anuncio no BOP. b. Documentación a presentar: A que figura no plego de cláusulas administrativas. c. Lugar de presentación: 1. Entidade: Deputación Provincial de Pontevedra: Rexistro Xeral: Avda. Montero Ríos, s/n.- 36071 Pontevedra (luns a sábado). Sede de Vigo: Rúa Oporto, 3.- 36201 Vigo (luns a venres). d. Admisión de variantes: Non se admiten variantes. a. Entidade: Diputación Provincial de Pontevedra. b. Domicilio: Avda. de Montero Ríos, s/n. c. Localidade: Pontevedra. d. Data: A apertura do sobre B realizarase, en acto público, ás dez horas do quinto día hábil seguinte ó do que finalice o prazo sinalado para a presentación de ofertas. A apertura do sobre C realizarase dacordo co establecido na cláusula 10 do prego de cláusulas que rixe no procedemento aberto para a contratación da obra. Para a valoración das proposicións e a determinación da oferta economicamente máis vantaxosa atenderase ós seguintes criterios directamente vinculados ó obxecto do contrato: — Enumeración dos criterios non avaliables mediante formulas (SOBRE B) Os criterios avaliables mediante xuízos de valor valoráranse cun máximo de 45 puntos, de conformidade cos seguintes criterios: — Memoria construtiva e programa de traballo, ata un máximo de 35 puntos. — Memoria de seguridade e saúde, ata un máximo de 5 puntos. — Programa de actuacións medioambientais, ata un máximo de 5 puntos. — Enumeración dos criterios avaliables mediante formulas (SOBRE C) Nota importante: Só se procederá á apertura e valoración das propostas do sobre c daquelas empresas que obtivesen unha ponderación dos criterios avaliables mediante xuízos de valor que superen os 20 puntos. Os criterios avaliables mediante formulas valoraranse cun máximo de 55 puntos de conformidade cos seguintes criterios: — Valoración oferta económica, ata un máximo de 55 puntos. Pontevedra, 3 de xullo de 2015.—A Deputada Delegada.—O Secretario.
TAXA RECOLLIDA DE LIXO E SUMIDOIROS 2º SEMESTRE 2015
ADMINISTRACIÓN LOCAL — Municipal — Vilaboa (Recadación, 15/09/2015)

Aprobado, por resolución da Alcaldía do día de hoxe, o padrón da taxa por Recollida do Lixo e Sumidoiros do 2º semestre de 2015, estará a disposición do público na Secretaría deste Concello, polo prazo de 15 días contados a partires do seguinte en que se publique este anuncio no B. O. P. podéndose presentar recurso de reposición no prazo dun mes a contar dende a finalización do período de exposición. De conformidade có previsto no art.123 do Real Decreto legislativo 2/2004, de 5 de marzo, polo que se aproba o texto refundido da Lei reguladora das facendas locais, en relación co establecido nos arts.87 e 88 do Regulamento Xeral de Recadación, o prazo de ingreso será do 1 de outubro ó 30 de novembro de 2015. O presente anuncio ten carácter de notificación colectiva, ó abeiro do disposto no art.102 da Lei Xeral Tributaria 58/2003, de 17 de decembro. Vilaboa, a 3 setembro 2015—A Alcaldesa Acctal., Maria Regina Luarna Jaulin.
CONVOCATORIA DE ASAMBLEA XERAL ORDINARIA
SECCIÓN NON OFICIAL —  — Comunidade de Usuarios de Augas de Goián (Outros documentos, notificacións e informacións públicas, 27/01/2015)

A DIRECTIVA DA COMUNIDADE DE USUARIOS DE AUGAS DE GOIAN CONVOCA A TÓDOLOS SOCIOS A ASAMBLEA XERAL ORDINARIA QUE TERÁ LUGAR NO CENTRO GOIANES O DOMINGO 01 DE FEBREIRO DO 2.015, ÁS 12:00 HORAS EN 1ª CONVOCATORIA E ÁS 12:30 EN 2ª CONVOCATORIA. Goian, 10 de Decembro do 2014.—O Presidente, Jose María Alban Laguardia
DELEGACIÓN DE PRESIDENCIA NO CONCELLEIRO FIDEL CASTRO QUIROGA, DO ACTO DE VODA CIVIL.
ADMINISTRACIÓN LOCAL — Municipal — Bueu (Outros documentos, notificacións e informacións públicas, 07/07/2015)

Por Resolución da Alcaldía de data 23 de xuño de 2015, vense en delegar no concelleiro D. Fidel Castro Quiroga, a presidencia do acto de voda civil a celebrar o día 4 de xullo de 2015, ás 18:30 horas no Pazo de Santa Cruz desta Vila. O que se fai público en virtude do disposto no art.44.2 do Real Decreto Lexislativo 2568/86. Bueu, 23 de xuño de 2015.—O Alcalde, Félix Juncal Novas.
MODIFICACIÓN PRESUPOSTARIA 8/15 POR SUPLEMENTO DE CRÉDITO 1/15 E CRÉDITO EXTRAORDINARIO 1/15
ADMINISTRACIÓN LOCAL — Municipal — Oia (Presupostos e cadros de persoal, 07/04/2015)

Aprobado polo Pleno deste Concello o expediente de modificación presupostaria 8/15 por suplemento de crédito e crédito extraordinario 1/15, por acordo adoptado en sesión celebrada o día 26 de febreiro de 2015, e non téndose presentado reclamacións durante o prazo de exposición ao público, en cumprimento do que dispón, o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, faise público que, trala modificación operada, o orzamento de gastos e ingresos, resumido por capítulos, resulta como sigue: Oia, 25 de marzo de 2015.—O Alcalde, Alejandro Rodríguez Rodríguez.
RELACION DOS CONTRIBUINTES QUE SE CITAN PARA SER NOTIFICADOS POR COMPARECENCIA DE MAJDALI ABDELLAH A COMUNIDADE DE PROPIETARIOS LONGAN.
ADMINISTRACIÓN LOCAL — Municipal — Cangas (Outros documentos, notificacións e informacións públicas, 27/03/2015)

De acordo co establecido no artigo 112 da 58/2003, do 17 de decembro, Xeral Tributaria, e intentada dúas veces a notificación do procedemento que se relaciona sen que fora posible practicala, cítase ós interesados que figuran neste anuncio, para que, no prazo de 15 días naturais contados dende o seguinte ó desta publicación, pasen a retirar en persoa ou mediante representante as notificacións derivadas dos procedementos que se sinalan. Transcorrido o citado prazo sen a comparecencia, a notificación entenderase producida para tódolos efectos legais dende o día seguinte ó do vencemento do prazo antes sinalado. Cangas, 18 de Marzo de 2015.—O Alcalde, Jose Enrique Sotelo Villar.
MODIFICACIÓN DAS BASES ESPECÍFICAS DA CONVOCATORIA DE PRAZAS DE POLICÍA LOCAL, POR EXECUCIÓN DE SENTENZA Nº 298, DO 22/12/2014
ADMINISTRACIÓN LOCAL — Municipal — Vigo (Persoal, oposicións, 07/07/2015)

A Xunta de Goberno Local, en sesión do 4 de maio de 2015, adoptou acordo relativo á modificación das Bases Reitoras Específicas da convocatoria correspondente a vinte e tres prazas de Policía Local (dezaoito pola quenda libre e cinco por mobilidade horizontal), publicadas no BOP nº 240 de 18 de decembro de 2013 e no DOG nº 245, de 24 de decembro de 2013, incluídas na Oferta de Emprego Público correspondente aos anos 2010-2011: “Primeiro.- Proceder á execución da Sentenza do Xulgado do Contencioso-Administrativo nº 2 de Vigo nº 298, do 22/12/2014, e en cumprimento da mesma modificar o apartado b) da Base IV.1 -Condicións dos e das aspirantes-, das bases específicas reitoras da convocatoria para a cobertura de 23 prazas de policía, 18 delas pola quenda libre e 5 por concurso pola quenda de mobilidade horizontal para o acceso dende outros corpos da policía local da CCAA de Galicia, que pasa a contar coa seguinte redacción: “-Superar os 18 anos de idade e, para o caso dos/das aspirantes que se presenten pola quenda de mobilidade horizontal, non faltar mas de 12 anos para pasar á situación de segunda actividade con destino por razón da idade.” Segundo.- Acordar ter por validamente presentadas todas aquelas solicitudes de participación nos procesos selectivos para a provisión de prazas de policía local que fosen indebidamente excluídas por razón do límite de idade, sempre que conste o pagamento das correspondentes taxas. Terceiro.- Acordar, en execución da sentenza indicada e co alcance contido no fallo da mesma, a apertura de novo prazo de presentación de solicitudes de participación nos procesos selectivos convocados para a provisión de 23 prazas de policía (18 pola quenda libre e 5 por concurso pola quenda de mobilidade horizontal para o acceso dende outros corpos da policía local da CCAA de Galicia) incluídas na OEP do Concello de Vigo correspondentes aos anos 2010 e 2011, concretándose dito prazo en 20 días naturais contados dende o seguinte ao da publicación do anuncio no Boletín Oficial do Estado (BOE), tal e como establecen as bases xerais para a presentación de instancias.” Contra o presente acordo poderase interpoñer recurso potestativo de reposición no prazo de 1 mes a contar dende o día seguinte ao da súa notificación ou publicación, ou ben recurso contencioso-administrativo perante o Xulgado do Contencioso-Administrativo de Vigo, no prazo de 2 meses dende o día seguinte ao da notificación ou publicación do acto administrativo firme, nos supostos, termos e condicións do previsto nos artigos 8, 25 e 46 da Lei 29/1998, do 13 de xullo, Reguladora da Xurisdición Contencioso-Administrativa. Vigo, a 14 de maio de 2015.—O Flor Elizabeth Donado Mazarron Gomez de Balugera, Javier Jose El Boutrouki El Haouhay.
MODIFICACIÓN DA ORDENANZA DE CONVIVENCIA CIDADÁ NOS ESPAZOS PÚBLICOS
ADMINISTRACIÓN LOCAL — Municipal — Baiona (Ordenanzas e Regulamentos, 14/01/2015)

O Pleno desta Corporación en sesión de data 2 de outubro de 2014 aprobou inicialmente a modificación dá Ordenanza municipal reguladora dá convivencia cidadá nos espazos públicos do Concello. Tras a exposición ao público polo prazo de 30 días hábiles dende a publicación no publicación do anuncio no BOP de Pontevedra núm.208 de data 28/10/2014 e ata 3/12/2014 ambos os dous inclusive) durante o cal non se presentou reclamacións, o acordo de aprobación provisional elévase a definitivo de conformidade co artigo 49 da Lei 7/85 do 2 de abril, Regulador das Bases do Réxime Local. Contra este acordo poderá interpoñerse recurso contencioso administrativo ante o Xulgado Contencioso Administrativo de Vigo (Lei 29/1998 do 13 de xullo) no prazo de dous meses, a contar dende publicación no BOP. A produción de ruídos no interior dos edificios entre as 22:00 e as 8:00 deberá reducirse ó mínimo para non perturbar o descanso dos veciños. Concretamente queda prohibido As persoas titulares dos establecementos de actividades de pública concorrencia están obrigados a velar polo orden público e o descanso veciñal, e son directamente responsables do comportamento sonoro da súa clientela. Polo que, son tamén directamente responsables de adoptar as medidas adecuadas para evitar estes actos incívicos ou molestos, e se recomenda, a este efecto, a instalación dunha placa no exterior dos establecementos de pública concorrencia, especialmente nos establecementos musicais, onde se pida o respecto ó descanso veciñal. Con carácter xeral prohíbese en vías e zonas públicas o emprego de todo dispositivo sonoro con fins de propaganda, reclamo, aviso, distracción e análogos, salvo que dispoñan de autorización municipal ou se trate de actos deportivos e culturais de concorrencia pública ou durante períodos electorais. Baiona, 26 de decembro de 2014. O Alcalde, Jesús Vázquez Almuíña
DH. W36.48596. SOLICITUDE CONCELLO DE NIGRÁN DE AUTORIZACIÓN DE OBRAS "PROXECTO DE SANEAMENTO E ABASTECEMENTO EN CAMIÑO DE RINCHO, DO MONTE, DO REGUEIRO E RÚA DO SALGUEIRAL, NIGRÁN.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 21/05/2015)

O Concello de Nigrán, con DNI P3603500D e enderezo Praza da Constitución, 1, solicita de Augas de Galicia co CIF: Q1500378C, a autorización de obras no camiño do Rincho, camiño do Monte, camiño do Regueiro e rúa do Salgueiral, Concello de Nigrán (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na realización dos traballos de implantación da rede de saneamento no camiño do Rincho de 146 ml., no camiño do Regueiro de 78 ml., na rúa da Lama de 50ml. e na rúa do Salgueiral de 156 ml. mediante tubaxe de PVC de 315 mm. de diámetro e máis 22 Uds. de pozos de rexistro prefabricados, instalación da rede de abastecemento no camiño do Rincho de 152 ml. e no camiño do Monte de 375 ml. mediante tubaxe de PE de 50 e 63 mm. de diámetro, construción dun bombeo na rúa do Salgueiral de ata 30 m3/hora mediante pozo, electrobomba, calderería e canalizacións, e máis reposición de pavimentos afectados, en zona de policía de regatos afluentes dos ríos Muíños e Saiáns, nas parroquias de Priegue, Ceán, Nigrán, A Lama, Camos e Piñeiro, no concello de Nigrán. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 14 de abril de 2015.—O Xefe da Área de Autorizacións e Concesións, Laura Andreea Bouchlagham Forto.
RESOLUCIÓN ALCALDIA DEDICACIÓN PARCIAL DOS MEMBROS DA CORPORACIÓN
ADMINISTRACIÓN LOCAL — Municipal — Vigo (Outros documentos, notificacións e informacións públicas, 02/10/2015)

“O Pleno do Concello, na súa sesión de data 29.06.2015, ó amparo do sinalado no artigo 75.2 da Lei 7/1985, de 2 de abril, Reguladora das Bases de Réxime Local (LBRL), acordou as retribucións dos cargos con dedicación exclusiva e parcial así como o réxime de dedicación destes últimos. No Pleno do 8.09.15 dáse conformidade á proposta da Alcaldía que manifesta o seguinte: “Modificar dito acordo engadindo un décimo cuarto parágrafo co seguinte texto: Aqueles membros da Corporación que non desempeñen o cargo en réxime de dedicación exclusiva ou en réxime de dedicación parcial de 26 ou 19 horas, poderán decidir desempeñalo, salvo que noutras Administracións Públicas desempeñen cargos en réxime de dedicacións exclusiva, nun réxime de dedicación parcial de 9 horas que substituirá o importe que, por indemnizacións, lles corresponda por asistencia ás sesións dos órganos colexiados da Corporación ou dos seus organismos autónomos.” O art.75.5 da LBRL sinala que corresponde ó Presidente da Corporación determinar os concelleiros/as que realizarán as súas funcións nas dedicacións mencionadas. Téndose comunicado a esta Alcaldía polo grupo municipal do Partido Popular e polo grupo municipal Marea de Vigo as adicacións que lle corresponden, resolvo: Primeiro: Exercerán as súas funcións en réxime de dedicación parcial cunha dedicación de nove horas os seguintes membros da Corporación. Segundo: As retribucións especificadas para cada cargo así como os trienios que no seu caso correspondan por prestación de servizos noutras Administracións Públicas aboaranse en doce pagas. Os importes das retribucións revisaranse anualmente na mesma proporción que as do persoal ó servizo do Concello. Terceiro: As retribucións sinaladas terán efectos retroactivos á data de 8.09.2015, data de adopción do acordo. Cuarto: Os Concelleiros/as que desenvolvan as súas funcións en réxime de dedicación parcial non percibirán indemnizacións por asistencia ás sesións de órganos colexiados da Corporación nin dos Organismos Autónomos Municipais. Quinto: Dar de alta no Réxime Xeral da Seguridade Social aos corporativos mencionados asumindo a Corporación o pago das cotas empresariais que corresponda. Sexto: Notificar a presente Resolución a tódolos interesados/as, darase conta ao Pleno na seguinte sesión que este órgano realice. Sétimo: Notificar a presente Resolución á Unidade de Persoal deste Concello, á Tesourería Municipal e á Intervención Xeral. Oitavo: Publicar a presente Resolución no Boletín Oficial da Provincia (BOP) e no taboleiro de editos do Concello e na súa páxina web.” Vigo, a 14 de setembro de 2015.—O Alcalde de Vigo, Doina Maria Vilo Mekki.
OUTORGAMENTO DE DELEGACIÓNS ESPECIAIS NOS CONCELLEIROS.
ADMINISTRACIÓN LOCAL — Municipal — Baiona (Outros documentos, notificacións e informacións públicas, 30/06/2015)

De conformidade co disposto no artigo 44.4 R. D.2568/1986 polo que se aproba o Regulamento de organización, funcionamento e réxime xurídico das entidades locais prócedese á publicación da seguinte Resolución de Alcaldía ASUNTO: Outorgamento de delegacións especiais nos concelleiros Ó abeiro das facultades que lle veñen conferidas a esta Alcaldía-Presidencia polo artigo 43.4 e 55 do R. D.2568/1986 polo que se aproba o Regulamento de organización, funcionamento e réxime xurídico das entidades locais, e demáis normativa concordante, RESOLVE Primero.—Outorgar as delegaciones especias que se sinalan a favor dos seguintes concelleiros: Segundo.—A delegación especial comprende a dirección interna e xestión do servizo ou áreas que se delega, pero sen capacidade resolutiva mediante actos administrativos que afectan a terceiros. Baiona, 15 de xuño de 2015.—O Alcalde, Jesús Vázquez Almuíña.
EXPTE. IN407A 2015/59-4. SOLICITUDE DE UNIÓN FENOSA DISTRIBUCIÓN, S. A., DE INSTALACIÓN ELÉCTRICA LMT, CT RÚA PRADO NOVO, VALDECORVOS (PONTEVEDRA)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 11/09/2015)

Resolución do 20 de xullo de 2015 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de PONTEVEDRA (expediente IN407A 2015/59-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 20 de xullo de 2015.—O Xefe Territorial P. A. o Carmen Sofia Ortiz de Villacian Bretal (Decreto 110/2013, do 4 de xullo), Ai Cumbres Gol.
APROBACIÓN INICIAL DE MODIFICACIÓN DE CRÉDITO
ADMINISTRACIÓN LOCAL — Municipal — Tomiño (Presupostos e cadros de persoal, 04/09/2015)

Aprobado inicialmente polo Pleno do Concello de Tomiño, na sesión celebrada o 28 de agosto de 2015, o expediente de modificación de créditos nº 08/15 consistente nun Suplemento de Crédito por importe de 142.000 euros financiado con Remanente Líquido de Tesourería para Gastos Xerais. En cumprimento do disposto no Real Decreto Lexislativo 2/2004, de 5 de marzo, e no R. D. 500/90, queda exposto ó público na oficina de Intervención, durante o prazo de 15 días hábiles contados a partires da publicación deste anuncio no Boletín Oficial de Provincia, dentro dos cales os interesados poderán examinalo e facer as reclamacións que estimen oportunas, e que se considerará definitivamente aprobado, no suposto de non presentarse ningunha reclamación. En Tomiño, a 31 de agosto de 2015.—A Alcaldesa, Sandra González Álvarez.
APROBACION E EXPOSICION PUBLICA DO PADRON DA TAXA DE AUGA, LIXO E SUMIDOIRO RELATIVO AO PRIMER TRIMESTRE 2015
ADMINISTRACIÓN LOCAL — Municipal — Marín (Recadación, 31/03/2015)

Por Resolución da Sr. Concelleiro Delegado de Facenda do día 18 de marzo 2015, foi aprobado o padrón fiscal correspondente ao primer trimestre do ano 2015 da taxa polos servizos de agua, lixo e sumidoiro. Os interesados poderán examinar o padrón fiscal e a lista cobratoria por un prazo dun mes contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte a aquel da finalización do prazo de exposición pública, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Contra a repercusión do Canon de auga e o coeficiente de vertido poderá interpoñerse reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende que se entenda practicada a notificación. De conformidade co disposto no artigo 12 do Real Decreto Legislativo 2/2004 de 5 de marzo, en relación co establecido nos artigos 23 o 25 do Real Decreto 939/2005 de 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003, de 17 de decembro, ponse en coñecemento dos contribuintes afectados, que o prazo de ingreso, en período voluntario, da taxa polos conceptos de auga, lixo e sumidoiro correspondente o cuarto trimestre do ano 2014 será o comprendido entre o 1 de abril e o 5 de xuño de 2015, ambos inclusive, (ou o inmediato hábil posterior se aqueles foran festivos), no horario de caixa de cada entidade bancaria colaboradora. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, La Caixa-Caixa Bank, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de maio, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 23 de marzo de 2015.—A Alcaldesa-Presidenta, María Ramallo Vázquez.